BERLÍN. Zeleného poslanca chytili s Hitlerovou drogou, oznamoval palcovými titulkami bulvárny Bild-Zeitung. Išlo o prominentného politika Strany zelených, 55-ročného Volkera Becka. Polícia v civile pri kontrole o jedenástej v noci v centre hlavného mesta u neho našla 0,6 gramu zakázanej omamnej látky. Išlo o pervitín.
Droga nacistov
Počas druhej svetovej vojny bol obľúbeným stravným doplnkom dobyvačných vojsk. Konzumovali ho najmä nemeckí letci a tankisti. Vo svojich listoch rodičom ho velebil aj vtedajší príslušník wehrmachtu a neskorší nositeľ Nobelovej ceny, spisovateľ Heinrich Böll.